CELEX: 52018PC0518
Language: ro
Date: 2018-07-05
Title: Propunere de DECIZIE A CONSILIULUI privind încheierea, în numele Uniunii Europene, a Acordului sub forma unui schimb de scrisori dintre Uniune și Republica Populară Chineză în legătură cu procedura OMC de soluționare a litigiului DS492 „Măsuri care afectează concesiile tarifare privind anumite produse din carne de pasăre”

COMISIA EUROPEANĂ
            Bruxelles, 5.7.2018
            COM(2018) 518 final
            2018/0281(NLE)
            Propunere de
            DECIZIE A CONSILIULUI
            privind încheierea, în numele Uniunii Europene, a Acordului sub forma unui schimb de scrisori dintre Uniune și Republica Populară Chineză în legătură cu procedura OMC de soluționare a litigiului DS492 „Măsuri care afectează concesiile tarifare privind anumite produse din carne de pasăre”
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               În urma raportului grupului OMC adoptat la 19 aprilie 2017 în cadrul procedurii OMC de soluționare a litigiului DS492 „Măsuri care afectează concesiile tarifare privind anumite produse din carne de pasăre”, deschis de Republica Populară Chineză împotriva Uniunii Europene, UE trebuie să respecte constatările acestuia. În special, grupul a constatat că, la alocarea cantităților în cadrul contingentelor tarifare către țările furnizoare în temeiul normelor OMC, UE ar fi trebuit să țină seama, ca „factor special”, de capacitatea sporită a Chinei de a exporta în UE produse din carne de pasăre în urma relaxării măsurilor sanitare în iulie 2008. Termenul rezonabil pentru implementarea raportului grupului în temeiul normelor OMC a început la 19 aprilie 2017.
            
            
               La 12 martie 2018, Consiliul a autorizat Comisia să deschidă negocieri pentru o soluție convenită de comun acord cu China. Negocierile cu China au dus la un acord sub forma unui schimb de scrisori, care a fost parafat la 18 iunie 2018 la Geneva („acordul”). Acordul ar trebui să respecte drepturile altor furnizori, care au fost convenite în contextul negocierilor anterioare referitoare la articolul XXVIII din GATT. De asemenea, Comisia trebuie să asigure o gestionare transparentă și adecvată a contingentelor tarifare.
            
            
               Thailanda a indicat că este de acord cu alocarea de contingente tarifare către China astfel cum se prevede în acord și ne așteptăm să primim în curând confirmarea sa scrisă (în orice caz înainte de semnarea oficială a prezentului acord). 
            
            
               În consecință, Comisia Europeană propune Consiliului să adopte o decizie de încheiere a acordului. 
            
            
               •Coerența cu dispozițiile existente în domeniul de politică
            
            
               Nu se aplică – măsura este luată pentru a implementa un raport al grupului OMC, o obligație a Uniunii în temeiul Acordului OMC. 
            
            
               •Coerența cu alte politici ale Uniunii
            
            
               Nu se aplică – măsura este luată pentru a implementa un raport al grupului OMC, o obligație a Uniunii în temeiul Acordului OMC. 
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
            
               Articolul 207 din Tratatul privind funcționarea Uniunii Europene (TFUE), coroborat cu articolul 218 alineatul (6) din TFUE pentru încheierea acordurilor internaționale.
            
            
               •Subsidiaritate (pentru competență neexclusivă) 
            
            
               Propunerea este de competența exclusivă a Uniunii, în conformitate cu articolul 3 alineatul (1) litera (e) din Tratatul privind funcționarea Uniunii Europene. În consecință, principiul subsidiarității nu se aplică.
            
            
               •Proporționalitate
            
            
               Măsura este luată pentru a implementa un raport al grupului OMC, o obligație a Uniunii în temeiul Acordului OMC. 
            
            
               •Alegerea instrumentului
            
         
         
            
               În temeiul articolului 218 alineatul (6) din TFUE, este necesară o decizie a Consiliului de autorizare a încheierii acordului.
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluări ex post/verificări ale adecvării legislației existente
            
            
               Nu se aplică – măsura este luată pentru a implementa un raport al grupului OMC, o obligație a Uniunii în temeiul Acordului OMC. 
            
            
               •Consultări cu părțile interesate
            
            
               Publicarea foii de parcurs, consultări periodice cu reprezentanții industriei, cu părțile interesate și cu statele membre. Feedback-ul primit în ianuarie 2018, în urma publicării foii de parcurs, din partea Asociației Europene pentru Păsări de Curte, Ouă și Vânat (European Poultry, Egg and Game Association - EPEGA) afirma în mod clar sprijinul acesteia pentru deschiderea contingentelor suplimentare în cauză. 
            
            
               •Obținerea și utilizarea expertizei
            
            
               Nu se aplică – măsura este luată pentru a implementa un raport al grupului OMC, o obligație a Uniunii în temeiul Acordului OMC. 
            
            
               •Evaluarea impactului
            
            
               Nu se aplică – măsura este luată pentru a implementa un raport al grupului OMC, o obligație a Uniunii în temeiul Acordului OMC. 
            
            
               •Adecvarea și simplificarea reglementărilor
            
            
               Nu se aplică – măsura este luată pentru a implementa un raport al grupului OMC, o obligație a Uniunii în temeiul Acordului OMC. 
            
            
               •Drepturile fundamentale
            
            
               Nu se aplică.
            
            
               4.IMPLICAȚIILE BUGETARE
            
            
               A se vedea fișa financiară.
            
            
               5.ALTE ELEMENTE
            
            
               •Planuri de punere în aplicare și măsuri de monitorizare, evaluare și raportare
            
            
               Comisia propune Consiliului ca Acordul sub forma unui schimb de scrisori cu China să fie încheiat în numele Uniunii. 
            
            
               Rezultatele acordului sunt după cum urmează:
            
         
         
            
               Uniunea Europeană deschide următoarele contingente tarifare (CT):
            
            
               un CT de 6 060 de tone pentru linia tarifară 1602.3929 (cu o alocare specifică pe țară de 6 000 de tone pentru China și de 60 de tone pentru toate celelalte țări), cu o rată tarifară de 10,9 % pentru cantitățile din cadrul contingentului;
            
            
               un CT de 660 de tone pentru linia tarifară 1602.3985 (cu o alocare specifică pe țară de 600 de tone pentru China și de 60 de tone pentru toate celelalte țări), cu o rată tarifară de 10,9 % pentru cantitățile din cadrul contingentului;
            
            
               un CT erga omnes de 5 000 de tone pentru linia tarifară 1602.3219, cu o rată tarifară de 8 % pentru cantitățile din cadrul contingentului.
            
            
               Comisia va adopta regulamente de punere în aplicare pentru a extinde și a gestiona contingentele relevante, în temeiul articolului 187 litera (a) din Regulamentul privind organizarea comună unică a piețelor (OCP) [Regulamentul (UE) nr. 1308/2013].
            
            
               Aceste măsuri de punere în aplicare sunt în curs de pregătire în paralel cu prezenta propunere.
            
            
               Odată deschise aceste contingente, UE și China vor notifica acordul Organului de soluționare a litigiilor al OMC ca soluție convenită de comun acord în legătură cu litigiul DS492. 
            
            
               2018/0281 (NLE)
            
            
               Propunere de
            
            
               DECIZIE A CONSILIULUI
            
            
               privind încheierea, în numele Uniunii Europene, a Acordului sub forma unui schimb de scrisori dintre Uniune și Republica Populară Chineză în legătură cu procedura OMC de soluționare a litigiului DS492 „Măsuri care afectează concesiile tarifare privind anumite produse din carne de pasăre”
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) al doilea paragraf litera (a) punctul (v), 
            
            
               având în vedere propunerea Comisiei Europene,
            
            
               având în vedere aprobarea Parlamentului European,
            
            
               întrucât:
            
            
               (1)La 12 martie 2018, Consiliul a autorizat Comisia să deschidă negocieri cu privire la o soluție convenită de comun acord cu China în cadrul procedurii OMC de soluționare a litigiului DS492 „Măsuri care afectează concesiile tarifare privind anumite produse din carne de pasăre”.
            
            
               (2)Respectivele negocieri s-au încheiat și, la 18 iunie 2018, a fost parafat un Acord sub forma unui schimb de scrisori între Uniunea Europeană și China.
            
            
               (3)Acordul a fost semnat în numele Uniunii la […], sub rezerva încheierii lui la o dată ulterioară, în conformitate cu Decizia […] a Consiliului
                  1
               .
            
            
               (4)Acordul ar trebui să fie aprobat în numele Uniunii Europene,
            
         
         
            
               ADOPTĂ PREZENTA DECIZIE: 
            
            
               Articolul 1
            
            
               Se încheie Acordul sub forma unui schimb de scrisori dintre Uniunea Europeană și China în legătură cu DS492 „Uniunea Europeană – Măsuri care afectează concesiile tarifare privind anumite produse din carne de pasăre”.
            
            
               Textul acordului este anexat la prezenta decizie.
            
            
               Articolul 2
            
            
               Președintele Consiliului desemnează persoana împuternicită să efectueze, în numele Uniunii, notificarea prevăzută în acord.
            
            
               Articolul 3
            
            
               Prezenta decizie întră în vigoare la data adoptării sale. Ea se publică în Jurnalul Oficial al Uniunii Europene.
            
            
               Data intrării în vigoare a acordului se publică în Jurnalul Oficial al Uniunii Europene de către Secretariatul General al Consiliului.
            
            
            
               Adoptată la Bruxelles,
            
            
               
                     Pentru Consiliu
               
               
                     Președintele
               
            
            
               FIȘĂ FINANCIARĂ LEGISLATIVĂ
            
            
                     
                     
                        Anexă
                     
                     
                        FIȘĂ FINANCIARĂ 
                     
                  
                  
                     
                        FinancSt/18/2693597
                     
                     
                        CM/aj
                        
                  
               
                     
                  
                  
                     
                        6.146.2018.1
                     
                     
                        agri.ddg1.a.2(2018)2631461 
                     
                  
               
                     
                  
                  
                     
                        DATA: 7.5.2018
                     
                     
                  
               
                     
                        1.
                     
                  
                  
                     
                        RUBRICA BUGETARĂ:
                     
                     
                        Capitolul 12 – Taxe vamale și alte taxe
                     
                     
                  
                  
                     
                        CREDITE:
                     
                     
                        22 844 de milioane EUR
                     
                     
                         
                     
                  
               
                     
                        2.
                     
                  
                  
                     
                        TITLUL: Propunere de DECIZIE A CONSILIULUI privind încheierea, în numele Uniunii Europene, a Acordului sub forma unui schimb de scrisori dintre Uniune și Republica Populară Chineză în legătură cu procedura OMC de soluționare a litigiului DS492 „Măsuri care afectează concesiile tarifare privind anumite produse din carne de pasăre”
                     
                     
                     
                  
               
                     
                        3.
                     
                  
                  
                     
                        TEMEIUL JURIDIC: Tratatul privind funcționarea Uniunii Europene, în special articolul 207 coroborat cu articolul 218 alineatul (5). 
                     
                  
               
                     
                        4.
                     
                  
                  
                     
                        SCOPURI: să deschidă contingente tarifare pentru anumite produse din carne de pasăre, cu alocarea specifică a unor cantități către China și a unor cantități către toate celelalte țări, în urma procedurii OMC de soluționare a litigiului DS492.
                     
                  
               
                     
                        5.
                     
                  
                  
                     
                        IMPLICAȚII FINANCIARE
                     
                  
                  
                     
                        PERIOADA FINANCIARĂ ÎN CURS
                        2018
                        (milioane EUR)
                     
                  
                  
                     
                        EXERCIȚIUL FINANCIAR
                     
                     
                        2019
                     
                     
                        (milioane EUR)
                     
                  
                  
                     
                        EXERCIȚIILE FINANCIARE URMĂTOARE
                     
                     
                        2020 și ulterior
                     
                     
                        (milioane EUR)
                     
                  
               
                     
                        5.0
                     
                  
                  
                     
                        CHELTUIELI
                     
                     
                        -
                              DIN BUGETUL UE (RESTITUIRI/INTERVENȚII)
                     
                     
                        -
                              DIN BUGETELE AUTORITĂȚILOR NAȚIONALE
                     
                     
                        -
                              ALTELE
                     
                  
                  
                     
                        N.A.
                     
                  
                  
                     
                        -
                     
                  
                  
                     
                        -
                     
                  
               
                     
                        5.1
                     
                  
                  
                     
                        VENITURI
                     
                     
                        -
                              RESURSE PROPRII ALE UE (TAXE/TAXE VAMALE)
                     
                     
                        -
                              LA NIVEL NAȚIONAL
                     
                  
                  
                     
                        -
                     
                  
                  
                     
                        -8,2
                     
                  
                  
                     
                        -8,2
                     
                  
               
                     
                        5.2
                     
                  
                  
                     
                        METODA DE CALCUL: a se vedea observațiile
                     
                  
               
                     
                        6.0
                     
                  
                  
                     
                        POATE FI FINANȚAT PROIECTUL DIN CREDITE ÎNSCRISE ÎN CAPITOLUL CORESPUNZĂTOR DIN BUGETUL ACTUAL?
                     
                  
                  
                     
                        DA NU
                     
                  
               
                     
                        6.1
                     
                  
                  
                     
                        POATE FI FINANȚAT PROIECTUL PRIN TRANSFER ÎNTRE CAPITOLELE BUGETULUI ACTUAL?
                     
                  
                  
                     
                        DA NU
                     
                  
               
                     
                        6.2
                     
                  
                  
                     
                        VA FI NECESAR UN BUGET SUPLIMENTAR?
                     
                  
                  
                     
                        DA NU
                     
                  
               
                     
                        6.3
                     
                  
                  
                     
                        VOR TREBUI INCLUSE CREDITE ÎN BUGETELE VIITOARE?
                     
                  
                  
                     
                        DA NU
                     
                  
               
                     
                        OBSERVAȚII:
                     
                     
                        Propunerea nu are implicații asupra cheltuielilor.
                     
                     
                        Pierderea teoretică de resurse proprii, ținând seama de deducerea unei cote de 20 % pentru costurile de colectare, se ridică la 8,2 milioane EUR. Aceasta se bazează pe ipoteza că totalul cantităților acordate în cadrul concesiilor (11 720 de tone) ar fi fost importate, de asemenea, cu aplicarea tarifului integral de 86,7 EUR/100 kg, ceea ce ar fi condus la un cuantum total al resurselor proprii, minus costurile de colectare, de 11,2 milioane EUR.
                     
                     
                        Concesia acordată ar trebui să ducă la un cuantum al resurselor proprii, minus costurile de colectare, de 3 milioane EUR.
                     
                     
                  
               
         
         
            
                  
                     (1)
                  
                        JO L […], […], p. […].
               
            
      
    ---documentbreak--- 
      
         
               COMISIA EUROPEANĂ
            Bruxelles,5.7.2018
            COM(2018) 518 final
            ANEXĂ
            la
            Propunerea deDECIZIE A CONSILIULUI
            privind încheierea, în numele Uniunii Europene, a Acordului sub forma unui schimb de scrisori dintre Uniune și Republica Populară Chineză în legătură cu procedura OMC de soluționare a litigiului DS492 „Măsuri care afectează concesiile tarifare privind anumite produse din carne de pasăre”
            
               
         
         
            
               ANEXĂ
            
            
               ACORD SUB FORMA UNUI SCHIMB DE SCRISORI
            
            
            
               între Uniunea Europeană și Republica Populară Chineză în legătură cu DS492 „Uniunea Europeană – Măsuri care afectează concesiile tarifare privind anumite produse din carne de pasăre” 
            
            
            
               A. Scrisoare din partea Uniunii Europene
            
            
            
               Stimată doamnă/Stimate domn, 
            
            
            
               Am onoarea să vă scriu cu privire la litigiul OMC menționat mai sus și la rezultatele negocierilor noastre în direcția găsirii unei soluții convenite de comun acord. 
            
            
            
               Uniunea Europeană deschide următoarele contingente tarifare (CT)
                  1
               :
            
            
            
               un CT de 6 060 de tone pentru linia tarifară 1602.3929 (cu o alocare specifică pe țară de 6 000 de tone pentru China și de 60 de tone pentru toate celelalte țări), cu o rată tarifară de 10,9 % pentru cantitățile din cadrul contingentului;
            
            
            
               un CT de 660 de tone pentru linia tarifară 1602.3985 (cu o alocare specifică pe țară de 600 de tone pentru China și de 60 de tone pentru toate celelalte țări), cu o rată tarifară de 10,9 % pentru cantitățile din cadrul contingentului;
            
            
            
               un CT erga omnes de 5 000 de tone pentru linia tarifară 1602.3219, cu o rată tarifară  de 8 % pentru cantitățile din cadrul contingentului.
            
            
         
         
            
               Uniunea Europeană și China își notifică reciproc încheierea procedurilor lor interne în vederea intrării în vigoare a prezentului acord. Acordul intră în vigoare după 14 zile de la data primirii ultimei notificări. Uniunea Europeană deschide CT-urile menționate mai sus de la data intrării în vigoare a prezentului acord.  
            
            
                
            
            
               După deschiderea CT-urilor, Uniunea Europeană și China notifică prezentul acord Organului de soluționare a litigiilor (OSL) ca soluție convenită de comun acord în temeiul articolului 3.6 din MSL cu privire la DS492 „Uniunea Europeană – Măsuri care afectează concesiile tarifare privind anumite produse din carne de pasăre”. Pe această bază, China confirmă că, în ceea ce privește DS492, nu va solicita inițierea de proceduri în temeiul articolului 21.5 din MSL, nici nu va solicita suspendarea concesiilor sau a altor obligații în temeiul articolului 22.6 din MSL atât timp cât Uniunea Europeană respectă toate obligațiile care îi revin în temeiul prezentului acord.
            
            
            
               Vă rog a binevoi să confirmați acordul guvernului dumneavoastră cu privire la cele menționate mai sus. 
            
            
            
               Am onoarea de a propune ca, în cazul în care cele de mai sus sunt acceptabile pentru guvernul dumneavoastră, prezenta scrisoare și confirmarea dumneavoastră să constituie împreună un acord sub forma unui schimb de scrisori între Uniunea Europeană și Republica Populară Chineză.
            
            
            
               Vă rog să acceptați, stimată doamnă/stimate domn, expresia înaltei mele considerații.
            
            
            
               În copie: Thailanda
            
            
            
               În numele Uniunii Europene
            
            
            
            
               B. Scrisoare din partea Chinei
            
            
            
            
               Stimată doamnă/Stimate domn, 
            
            
         
         
            
               Am onoarea să vă înștiințez de primirea scrisorii dumneavoastră din data de astăzi, care enunță următoarele:
            
            
            
               „Am onoarea să vă scriu cu privire la litigiul OMC menționat mai sus și la rezultatele negocierilor noastre în direcția găsirii unei soluții convenite de comun acord. 
            
            
            
               Uniunea Europeană deschide următoarele contingente tarifare (CT)
                  2
               :
            
            
            
               un CT de 6060 de tone pentru linia tarifară 1602.3929 (cu o alocare specifică pe țară de 6000 de tone pentru China și de 60 de tone pentru toate celelalte țări), cu o rată tarifară de 10,9 % pentru cantitățile din cadrul contingentului;
            
            
            
               un CT de 660 de tone pentru linia tarifară 1602.3985 (cu o alocare specifică pe țară de 600 de tone pentru China și de 60 de tone pentru toate celelalte țări), cu o rată tarifară de 10,9 % pentru cantitățile din cadrul contingentului;
            
            
            
               un CT erga omnes de 5 000 de tone pentru linia tarifară 1602.3219, cu o rată tarifară  de 8 % pentru cantitățile din cadrul contingentului.
            
            
            
               Uniunea Europeană și China își notifică reciproc încheierea procedurilor lor interne în vederea intrării în vigoare a prezentului acord. Acordul intră în vigoare după 14 zile de la data primirii ultimei notificări. Uniunea Europeană deschide CT-urile menționate mai sus de la data intrării în vigoare a prezentului acord.  
            
            
                
            
            
               După deschiderea CT-urilor, Uniunea Europeană și China notifică prezentul acord Organului de soluționare a litigiilor (OSL) ca soluție convenită de comun acord în temeiul articolului 3.6 din MSL cu privire la DS492 „Uniunea Europeană – Măsuri care afectează concesiile tarifare privind anumite produse din carne de pasăre”. Pe această bază, China confirmă că, în ceea ce privește DS492, nu va solicita inițierea de proceduri în temeiul articolului 21.5 din MSL, nici nu va solicita suspendarea concesiilor sau a altor obligații în temeiul articolului 22.6 din MSL atât timp cât Uniunea Europeană respectă toate obligațiile care îi revin în temeiul prezentului acord.”
            
            
            
               Am onoarea să confirm acordul guvernului meu cu privire la conținutul scrisorii de mai sus.
            
            
            
            
               În numele Republicii Populare Chineze
            
         
         
            
            
            
            
            
         
         
            
                  
                     (1)
                  
                        Alocarea către China pentru primele două CT este în acord cu Thailanda. 
               
               
                  
                     (2)
                  
                        Alocarea către China pentru primele două CT este în acord cu Thailanda.